
ELSŐ  RÉSZ. 


Az  öröklött  kórok  természetéről. 

Öröklött  kóroknak  nevezzük  azon  bíinfalmakat , raellyek 
fükútfüül  az  életmiiségnek  egy  bizonyos  állapotát  ismerik, 
mellyet  a szülök  — kik  e bántalmaknak  alávetvék  — a 
nemzés  által  utódaikba  beoltanak. 

Az  öröklött  koroknak  lényeges  jellemök  az,  hogy  az 
utódoknál  ugyanazon  életkorban,  ugyanazon  körülmények 
között  jelennek  meg,  mint  megjelentek  az  ezen  bajokban 
szenvedő  szülőknél ; p.o.  egy  gyermek  — kinek  atyja  30-ik 
éves  korában  tüdövészben  halt  meg  — közeledve  a mondott 
életidőhöz,  s az  atyáéval  megegyező  körülmények  közé 
helyezve;  látjuk  a gyermeknél  a nevezett  kór  kifejlését 
megelőző  tüneményeket,  látjuk  a kifejlett  nyavalyát  lefolyá- 
sában egészen  megegyező  utat  tartani  azon  betegséggel, 
melly  az  atyát  sírba  vitte. 

Azonban  bizonyos  körülmények  közbejötté  a kórkifejlését 
majd  elősegítheti,  majd  akadályoztathatja;  sőt  lehető  az  is, 
hogy  általános  vagy  részletes  hiánya  miatt  azon  körülmé- 
nyeknek, mellyek  a kórnak  a szülöknéli  előállását  feltéte- 
lezték, a gyermeknél  e kór  kifejtése  — bár  arra  a szülőktől 
örökül  hajlamot  nyert  legyen  is  — teljesen  elmaradhat.  S 
illy  szempontból  tekintvén  az  öröklött  bajokat,  könnyen  ki- 

lUsigyiiiA/haló,  ii)i(5r(  hogy  azon  egy  családban  a kór  csak 
ncliány  egyénekei  támad  meg,  s miért  hogy  gyakran  egész 
nemzedék  mentesített  az  öröklött  bajoktól,  mellyek  a követ- 
kező nemzedéknél  ismét  elojonek. 

Az  öröklött  s az  egyiittszülött  kórok 
közötti  különbségről. 

Együttszülötí  kóroknak  nevezziik  mi  azon  bánfalmakat^ 
mellyeket  vagy  az  anya  közöl  a terhesség  ideje  alatt  mag- 
zatjával, vagy  pedig  a mellyek  önkéntesen  rejlenek  ki  a 
magzatnál  az  anyaméhben.  E szerint  a magzat  kóros  álla- 
pottal jő  a világra,  melly  nála  kifejlett,  mielőtt  még  napot  lá- 
tóit volna.  E nemű  kórokhoz  számolhatók  a bőr  különbféle 
bánlalmai,.  mellyeket  közönségesen  anyajegyeknek  neve- 
zőnk. A bujakor  szinte  legtöbb  esetben,  mint  együttszülött 
kór  tekinthető.  Mielőtt  a himlőoltás  ismeretes  volt,  gyakran 
lehete  látni  csecsemőket  hiralősen  születni,  melly  kórt  még 
a méhben  a bajtól  meglepett  anyától  kapták.  Végre  ide  tar- 
toznak különbféle  csonkaságok  , mellyekkel  a gyermek  vi- 
lágra jő,  a mikor  a csonkult  részeken  még  a hegedés  vilá- 
gos nyomai  láthatók.  És  igy  együttszülött  kórok  azok, 
1)  mellyek  a terhesség  alatt  megtámadván  az  anyát,  meg- 
támadják a magzatot  isj  mellyek  az  anya  hozzájárulta 
nélkül  egyedül  a magzatnál  fejlenek  ki  úgy , hogy  azok 
származására  az  anya  állapotja  legkisebb  befolyással 
nincsen. 

Az  eddig  mondottakból  nyilvános  a különbség  az  örök- 
lött és  együttszülött  kórok  között,  s kitetszik,  hogy  emez  a 
történet  szüleménye,  amaz  pedig  egy  bizonyos  életmüve- 
zeti  hajlam  kifejlődésének  eredménye,  melly  a nemzés  által 
közöltetett  s mellyel  mi  az  öröklött  kórok  egyedüli  lényeges 
jellemének  ismerünk  j meg  kell  azonban  jegyezni,  hogy  egy 

ugynimzon  kór  lehet  öríiklíiti  s egyszersmind  együttszülött, 
ha  t.  i.  a terhesség  alatt  kellő  körülmények  öszvejötte  azt 
teszi,  hogy  a magzatnál  kifejlődjék  azon  kór,  a raellyre  való 
hajlam  már  a nemzés  által  bele  oltatott. 

Azon  nyavalyáknak,  mellyeket  a dajka  a szoptatás  által 
a csecsemővel  közöl,  úgy  látszik,  hogy  az  együttszülött 
kórokkal  megegyező  jellemök  van ; de  kétséget  nem  szen- 
ved, hogy  a dajka  a gyermekbe,  kit  szoptat,  bizonyos  kór- 
hajlamokat beolthat,  mellyek  bizonyos  tekintetben  öröklött 
kórokká  képződnek.  Igenis!  a dajka  befolyása  a gyermekre 
épen  olly  természetű,  mint  az  anyáé  a fogamzás  után : ő 
az  elem  most,  mellyből  a magzat  él;  nála  vágynak  az  élet- 
művek, mellyek  a gyermek  táplálására  alkalmas  anyagot  ki- 
választják,— a születéskor  a természet  mást  nem  tesz,  mint 
az  életművet  változtatja,  melly  a tápanyagot  késziti;  csak- 
hogy talán  e befolyás  kisebb  fokú , részint  mert  a gyermek 
jobban  kifejlett  életműveinek  kórokok  felvételére  kevesebb 
hajlamuk  van,  részint  mert  a dajka  által  nyújtott  táp  elké- 
szülése tökéletlenebb,  mint  a véré,  melly  a gyermeket  anya- 
méhében élteti,  s Így  a láp  egyrészről  kevésbé  részesül  a 
dajka  életművei  természetében,  másrészről  e tápnak  a mag- 
zat életművei  általvaló  további  és  tökéletesebb  kimunkálása 
föltételeztelik,  hogy  az  a gyermek  testévé  és  vérévé  váljék. 

A dajkának  a csecsemőre  való  befolyását  tagadni  nem 
lehet ; sokak  a példák  ez  állítást  igazolók  ; kiterjed  az  a 
magzat  erkölcsi  jellemére , ki  a szenvedélyek  ezer  nemeire. 
Sylvius  mondja:  ,, Régtől  fogva  tapasztaltam,  hogy  a gyer- 
mekek tejjel  szívják  magokba  a vérmérsékményt  s a hajlan- 
dóságokat, mellyek  élelök  lefolyása  alatt  őket  bélyegzik, 
mellyckből  a gyermekek  dajkáiktól  épen  annyit  vesznek, 
mint  tulajdon  anyjuktól. “ 

Ezzel  azonban  mi  nem  azt  akarjuk  mondani,  mint  sokan 
mások,  hogy  csupán  ennek  meggondolása  elegendő  ok  arra, 
hogy  az  anyák  gyermekeik  szoptatására  ösztönöztessenek ; 

de  sót  inkább  úgy  hisszük,  hogy  sok  esetben  indokul  ez  szol- 
gálhat, hogy  az  anyak  gyermekeiket  ne  magok  szoptassák, 
cs  mi  meg  vagyunk  győződve , hogy  ennek  megfontolása, 
mellynek  egész  becsét,  mint  az  érdemli,  föl  fogni  nem  akar- 
ják ; — lehet  a gyógytanra  nézve  épfani  tekintetben  olly 
forrás , melly  legfőkép  lényeges  és  alkalmas  arra,  hogy  az 
embernek  anyagi  és  szellemi  kifejtése  szerencsésen  eszkö- 
zöltessék. 

A szempont,  mellyből  mi  az  öröklött  bántaimakat  tekint- 
jük, kirekeszti  ezek  sorából  azon  kórokat,  mellyek  a gyenge 
testalkat  szüleményei.  Ulynemü  alkat  ugyanis  különböző 
okok  eredménye  lehet : p.  o.  betegségek,  mellyeket  az  anya 
a terhesség  alatt  állott  ki,  rósz  minősége  vagy  elégtelensége 
a tápszereknek,  lelki  bántalmak,  kihágások  s végre  elpuhult 
ülő-élet,  mellyek  a test  életműveit  elgyengitik.  Illy  alkat 
szerintünk  együttszült  s nem  öröklött,  következésképen  a 
beteges  bántalmaknak,  mellyek  ettől  erednek,  nincs  meg 
azon  lényeges  jellemök,  mellynek  szükségességét  mi  az 
öröklött  kóroknál  feltéleleztük.  így  p.  o.  mi  nem  tartjuk 
öröklöttnek  az  angolkórt  Cmchitis)  olly  gyermeknél,  ki  idős 
szülőktől  származik,  vagy  ha  ifjaktól  is,  de  kik  munka,  buja 
élet  vagy  betegség  által  elgyengüKek.  Ezt  mondjuk  az  olly 
nehézkórról  (Eclampsia}  is , melly  gyenge  s kényes  alkatú 
gyermekeknél  mutatkozik,  melly  rendesen  a felettébb!  so- 
ványság következeimé;  vagy  olly  csecsemőknél,  kiknek  elég 
jó  testalkatuk  van,  de  anyjuk  méhében  erőszakos  ideges 
hántást  szenvedtek,  millyeket  hirtelen  s mély  erkölcsi  beha- 
tások, váratlan  ijedelmek  s a t,  szoktak  előhozni. 

Nem  tesszük  az  ősi  bajok  osztályába  azon  helyhezkötött 
(epidemicus)  kórokat  se,  mellyek,  mint  p.o.  a golyva,  kitüno- 
leg  helybeli  okok  és  nem  a szülőktől  magzataikkal  közlött 
életmüves  hibák  szüleménye.  Nem  — mert  a helybeli  kóro- 
kok magok  elegendők  arra,  hogy  e kórt  előhozzák  a legjobb 
alkatú  egyéneknél,  kik  életöket  a legegészségesebb  szülők- 

nek  köszönik.  Igaz , hogy  golyvás  szülőktől  nemzett  gyer- 
mek jobban  ki  van  téve  e kórnak,  ha  olly  helyen  születik  és 
él,  hol  e kór  helyhezkötött ; de  mi  azt  hisszük,  hogy  e haj- 
lam inkább  tulajdonitható  a helybeli  okoknak,  mellyeknek 
befolyásuk  a még  anyaméhben  szunnyadó  magzatnál  kezdő- 
dik, — mint  nemzés  által  közlött  életmüves  hibának.  A mi 
ez  állításunkat  igazolja,  az,  hogy  azon  egyének,  kik  olly 
helyen  születtek , hol  a golyva  otthonos , de  kiknél  e bánta- 
lom  csekélyebb  fokon  kifejlett,  megszabadulnak  attól,  ha  la- 
kásukat más  éghajlat  alá  teszik , valamint  a gyermekek  is, 
kik  bár  e kórt  nagy  mértékben  szenvedő  szülőktől  származ- 
zanak is,  ha  más  éghajlat  alatt  szüleinek  és  élnek,  a golyvá- 
tól teljesen  menteknek  tapasztaltainak. 

Miben  áll  hát  az  ősi  jellem?  vagy  inkább , hogy  lehet 
képzelni  a kórok  átszármaztatását  ? Ezen  átszármaztatásnak 
a nemzés  pillanatában  lévén  helye : természetesen  azzal  a 
legszorosabban  van  öszvekötve.  Mivel  pedig  a nemzés  esz- 
méje előttünk  olly  homályos,  szükségesnek  látszanék,  hogy 
itt  elősorolnék  mindazon  véleményeket,  mellyeket  az  emberi 
ész  a nemzésről  teremtett,  — a végre,  hogy  a leghelyben- 
hagyhatóbbat  kiválasztván ; kimutathatnék  a módot,  hogy  és 
miáltal  képződnek  az  életmüves  hajlamok , mellyek  első  úgy 
nevezett  előkészítő  okait  teszik  az  öröklött  kóroknak.  De  a 
nemzés  nagy  titkát  áthatlan  lepel  fedi  szemeink  elől , s igy 
vélemények  között  választani  nem  lehet,  hogy  tényt  ma- 
gyarázzunk. Mi  lenne  ott  az  eredmény? 

Az  öröklött  kórok  természetéről  legáltalánosabban  elfo- 
gadott vélemény  az , hogy  minden  örökölhető  kórok  külön, 
bizonyos,  mondják  különös  ragálylyal  (virus)  bírnak,  mellyel 
a szülök  a nemzés  pillanatában  adnak  át  gyermekeiknek , s 
a melly  következőleg  ezeknél  a szülők  nyavalyái  kifejlé- 
sét  feltételezi,  Mi  nem  vagyunk  ez  értelemben. 

Sőt  mi  egyenesen  tagadjuk  illy  ragály  léteiét,  meggon- 
dolván azt,  mi  módon  rejtezhetnének  azok  több  kevesebb 

ideig  az  állati  életmüségben,  s közöKefhetnének  azok  nem- 
zedékről nemzedékre  úgy,  hogy  jelenlétüket  csak  bizonyos 
idő  múlta  után,  s különös  körülmények  közepette  nyilvání- 
tanák ? Mi  ez  egész  észképi  alkotmányt,  melly  a ragály 
követelt  léteién  alapul,  nem  tartjuk  másnak,  mint  ábrándnak, 
az  ész  csalódásának,  melly  teremtett  egy  anyagot,  ha  sza- 
bad Így  szólnunk,  melly  alapoka  lenne  az  öröklött  kóroknak 
s az  azokból  származó  kórtüneményeknek. 

Ugyanis  kérdjük  meg,  mi  ez  a ragály  ? a bujakór  ragá- 
lyát ismerjük,  — de  hát  ama  temérdek  ideges  bántalmak  ra- 
gályai minők  lehetnek  ? szellemiek  vagy  anyagiak  ? az  élet- 
müvezet  mellyik  rendszerében  alusznak,  hogy  létüket  nem 
nyilvánítják,  hogy  származtathatnak  át  egyik  nemzedékből 
a másikba  úgy,  hogy  midőn  egyik  nemzedéknél  jelenvalósá- 
gát ki  nem  mutatá,  a következőnél  egész  erőben  fejük  ki. 
Ezek  kérdések,  mellyekre  józan  ész  felelni  aligha  tud,  vagy 
ha  ezek  fejtegetése  kísérletébe  bocsátkoznék,  szükség,  hogy 
felejtse  el  az  életmüvezeti  működések  legfőbb  tüneményeit, 
— érteni  akarjuk  a táplálkozási  és  kiürítési  munkálatokat. 
Mert  ha  megengedjük  azt,  hogy  élőtestek  lételüket  csak  úgy 
tarthatják  fel , ha  szüntelen  újulnak  azon  eszközök,  amik 
által  ők  léteznek,  képzelni  lehetetlen  egy  anyag  léteiét,  melly 
évek  alatt  bántatlanul  maradna  az  általános  romlás  és  te- 
remtés közepette,  mellyek  az  életműség  ölében  szünet  nélkül 
jelen  vágynak ; — vagy  azt  kellene  feltenni , hogy  e kóro- 
kok az  idők  hosszú  sora  alatt  az  átalakulás  (^assimilatio)  bi- 
zonyos nemét  állották  ki,  melly  ártó  tehetségüket  lekötve 
tartván,  részeivé  lettek  az  életmüségnek  mindaddig,  mig  bi- 
zonyos körülmények  összejötté  által  minden  kötelék  alul  fel- 
szabadulván, — akármi  módon  eredeti  természetüket  vissza- 
nyerve, megtámadják  az  organismust , ugyanazt,  mellynek 
ők  eredetileg  már  részei  voltak.  De  e feltétel  mellett  is 
meg  kell  engedni ; 1-ör,  hogy  a kórokok  uj  akárminemü  ki- 
munkáltatást állanak  ki;  2-or,  hogy  e ragályok  elemeikre 


13 


fölbomolva,  majd  ismét  különböző  módon  összeállva,  — most 
egy  majd  más  elegyü  testté  alkottatnak,  és  hogy  3-or  végre 
jövend  egy  pillanat,  mellyben  eredeti  miségüket  vissza- 
nyerve, alkalmasokká  lesznek  úgy  hatni , mint  kérokok.  Es 
Így  tulajdonképen  szólva,  a ragály  ezek  szerint  is  nem  lé- 
teznék, mivel  az  eredeti  természetéből  ki  volna  vetkőzve; 
hanem  csak  az  történnék,  hogy  az  életmű vezetben  minden 
elem  képes  lenne  azt  létrehozni,  és  annak  kifejlése,  midőn 
annak  helye  van,  utoljára  is  nem  lenne  más,  mint  egy  bi- 
zonyos eredeti  életműves  hajlamnak  szükségesképeni  kö- 
vetkezménye. 

Fölöslegesnek  nem  látszik  itt  megemlíteni  azon  még 
hajdan  korban  ismert  igazságot,  hogy  gyermekek,  kik  szü- 
lőikhez legjobban  hasonlók,  szülőik  nyavalyájában  leginkább 
részesülnek,  melly  tény  nem  állhatna  akkor,  ha  a kórok  át- 
származtatása ragály  által  esnék,  mert  akkor  a kór  kifejlése 
mindenik  gyermeknél  egyenlő  tartoznék  lenni. 

Az  elmondottakból  jogosítottnak  hisszük  magunkat  azon 
következtetést  vonni,  hogy  az  öröklött  kórok  nem  ragályból 
származnak,  melly  a nemzés  állal  közöltetnék ; hanem  ered- 
nek bizonyos  életrnüves  hajlamból , mellyet  gyermekek  szü- 
lőiktől nyernek,  éppen  úgy,  mint  más  anyagi  és  szellemi  tu- 
lajdonokat. 

Miután  megállapitók  az  öröklött  kórok  igazi  jellemét, 
lássuk  meg,  millynemü  bántalmak  azok,  mellyeknek  e jellem 
tulajdonuk.  Általában  az  idült  nyavalyák  legnagyobb  része 
ide  számolható , névszerint : a görvély-gümőkór,  a vérzések 
több  nemei ; bujakór , köszvény,  csúz ; több  ideges  kórok ; 
u.  m.  nehézkór,  méh-  és  rásztkór,  gutaütés,  szélhüdés,  té- 
boly- és  komolykór.  — Kökem-,  rák-,  kő-  és  fövényter- 
modések,  szerintünk  a himlő,  s némellyek  szerint  aszivélet- 
müves  bántalmai, 

Hogy  több  világot  terjesszünk  azon  kórok  fölibe,  mely- 
lyeket  mi  öröklötteknek  mondánk,  azt  kell  bebizonyítanunk, 

hogy  azoknak  meg  van  azon  jellemük,  mellyeket  mi  az 
öröklött  kóroknál  lényegeseknek  mondottunk;  azaz,  hogy 
azoknak  eredeti  lényeges,  úgynevezett  előkészítő  okát, 
az  életműség  egy  különös  állapota  teszi,  melly  vagy  az 
egész  életműségben , vagy  egyes  életművekben  van  je- 
len. De  hogy  értekezésünkben  a rend  megmaradjon,  tart- 
sunk általános  vizsgálatot  ezen  kórok  okairól. 

Minden  betegség  előhozására  kétféle  okok  kivántat- 
nak,  t.  i.  előkészítők  és  támasztókj  amaz  első  olly  bizo- 
nyos, életmüves  szerzett  vagy  öröklött  állapotot  jelent, 
mellyre,  ha  különös  körülmények  hatnak , betegség  szár- 
mazik. E szerint  támasztó  okok  lesznek  azon  körülmé- 
nyek, mellyek  hatásuk  által  a betegség  előállását  okozzák. 
Mindkétnemü  okok  jelenléte  kór  előhozására  mulhatlanul 
szükséges , egyik  a másik  nélkül  erőnélküli , mellyből  mi 
természetesen  azt  következtetjük,  hogyha  kórkészség  van 
Jelen  valamelly  egyénnél , a betegség  kifejtése  elkerülé- 
sére egyedüli  mód  kerülni  azon  körülményeket , mellyek 
arra  kedvező  befolyással  lehetnek. 

Szóljunk  most  arról : 1-ör  mit  értünk  mi  kórhajlam 
neve  alatt  ? s 2-or,  vajon  ez  öröklött  kórhajlam  az  élet 
minden  szakain  át  tart-e , vagy  pedig  annak  tartása  ha- 
tárzott? 

1)  Kórhajlam  neve  alatt  értjük  vagy  az  egész  életmű- 
ség , vagy  egyes  életműveknek  azon  különös  állapotát, 
mellynek  jelenlétekor  az  életmüves  működések  ollyak, 
hogy  ha  az  egyén  bizonyos  körülmények  behatásának  ki- 
tétetik, kóros  állapot  áll  elő.  Miilyen  ez  állapot?  annak 
legbensöbb  természetét  kifürkészni  a lehetetlenségek  közé 
tartozik,  de  megismerni  annak  jelenvalóságát,  külső  je- 
lekből elég  könnyű;  igy  p.  o.  a görvélykórrai  hajlamot, 
melly  két  alakban  fordul  elő,  jellemzik,  táplálkozáshiány, 
honnan  a részek  petyhüdsége  és  gyengesége  származik. 
Ismerjük  meg  mindegyik  alakát  e kórnak.  Az  izgékony 

küleményl  bélyegzik  nagy  soványság,  a felbör  finom  fe- 
hérsége, mellyen  a viszerek  átkékelnek,  az  arcz  és  ajkak 
feltűnő  pirossága,  a tülkhártya  átlátszó  kékszine,  gyenge, 
vékony  izmok,  a test  súlya,  a nagysághoz  mérve,  cse- 
kély, mi  a csontok  könnyűségét  mutatja;  a fogak  szépek, 
kéklők,  fényesek,  keskenyek  és  hosszúk;  a haj  puha;  a 
szempillák  selyemfinomak,  hosszuk.  A szivacsos  kűleményt 
nagy  fő,  sáppadt  arcz,  durva  arczvonások,  pöíTedt  orr  és 
ajkak,  puíTadt  has,  nyak  és  más  tájéki  dagadt  mirigyek, 
tompa  izom-tehetség,  imámos  kedély,  ösztönök  iránti  tom- 
pa visszahatás  jellemzik. 

A mondottakból  következik,  hogy  a kórhajlam  nem 
egyéb , mint  első  lényeges  ok  a betegség  kifejtésére , s 
következőleg  midőn  ezt  mondjuk ; ez  vagy  más  egyénnek 
hajlama  van  e vagy  ama  kórra ; más  szóval  azt  teszi, 
hogy  azon  egyénnél  valamelly  betegségre  az  előkészítő 
okok  jelen  vágynak. 

2)  A kórhajlamok  az  egész  életen  át  nem  tartanak, 
hanem  bizonyos  kórhajlamnak  meg  van  a maga  bizonyos 
ideje  és  határa:  ugyanis  a tapasztalás  bizonyítja,  hogy 
bár  e kórkészség  a fogamzás  pillanatában  születik;  mind- 
azáltal  az,  kóros  állapot  elöhozására  alkalmas  nem  előbb 
leend,  mint  akkor,  midőn  azon  életmű,  melly  a kifejlendő 
kór  gyúpontja  tartozik  lenni,  a tökély  és  tehetés  bizonyos 
fokára  eljutott ; és  viszont  kezd  megszűnni  azonnal,  mi- 
helyt kifejlettsége  tetőpontjáról  lassan  lassan  lehanyatlik. 
Es  Így  a különböző  életidő  nyavalyái — azaz  azon  kórok, 
menyekről  tapasztaljuk , hogy  egy  bizonyos  életszakhoz 
szorosabban  tartják  magokat , és  mellyek  némi  tekintetben 
egybeköttetésbe  látszanak  lenni  azon  fejlődési  változással, 
melly  az  életművek  bizonyos  rendében  jelen  van  — lesznek 
legalkalmasabbak,  hogy  öröklött  kórokká  váljanak.  E tény 
magyarázata  könnyű : ugyanis  azon  kór , melly  a megtá- 
madott életmű  fejlődési  szakával  öszhiingzásban  áll:  an- 


nak  lényegével  szükségkéiien  bcnaőbb  kapcsolatban  tarto- 
zik lenni,  s igy  egy  benső-eredeti  vagy  öröklött  hajlam- 
tól szorosabban  is  függ.  Igaza  van  hát  Stahlnak,  midőn 
mondja:  si  parentes  aliqua  aetate  morbura  illi  aetati  con- 
gruum  insigniter  toleraverunt,  et  illő  maximo  tempore  in- 
fantem  genuerunt;  infans  ille , quando  illi  aetati  pariter 
adpropinquari  ipsi  continget  aíTectui  illi  eidem  familiarius, 
atque  certius  expositus  observatur.  (De  Haer.  disp.  ad 
var.  affect.3 

A csecsemő-korban,  a midőn  más  rendszerek  fölött  a 
nyirk-  és  ideg-rendszernek  van  előkelősége,  s egyszers- 
mind a bőrrendszer  könnyen  áthatható  leven  , a kitisztu- 
lásokra igen  alkalmas  ótul  szolgál:  látjuk  előállni  a gör- 
vélykort,  több  ideges  bántalmakat,  a küteges  lázakat,  mint 
a himlőt,  vörhenyt.  Az  ezen  életszaki  ideges  bajok  gya- 
korisága tart  az  izomrendszer  kezdődő  kifejlődéséig,  fő- 
ként pedig  a főfelé  mutatkozó  munkásság  beálltáig,  a mi- 
dőn t.  i.  a fő  lesz  székpontja  némiképen  az  életmüvezet- 
ben  beálló  fejlődésnek.  Ezt  hisszük  mi  okának,  hogy  a 
kitisztulás  főszéke  ez  életszakban  leginkább  a főre  van 
szoritva. 

Évek  múltával  a nyirk-  és  idegrendszerek  elsőségü- 
ket elvesztik,  a nyákosság  kisebbül,  a bőr  nagyobb  ösz- 
szeállást  nyervén , átható  tulajdonságát  levetkezi : fejlő- 
dik az  izomrendszer,  az  izmok  erősödnek,  kellő  alakúkat 
felveszik,  munkálataik  erősbek,  gyorsabbak  és  biztosabbak 
lesznek,  s előáll  a serdülés  időszaka.  Látjuk  most  eltűnni 
a csecsemőkór  szokott  bántalmait.  A fejlődési  ipar,  melly 
az  első  életszakban  a főfelé  volt,  most  a lehelő  és  nemző 
életművekben  kezd  mutatkozni,  előkelőséget  az  üt-  és  haj- 
száledényrendszerek  nyernek,  gyulasztó  kórok , vérzések 
mutatkoznak,  és  a mint  a tüdők  hatályossága  növekszik, 
növekszik  azon  bántalmak  száma  is,  mellyek  ez  életművét 
megtámadják,  s e lesz  azon  életszak,  mellyben  ezen  elemű 

korkészscgei , — millyen  p.  o.  a íüdővészrei  hajlam  — 
teljesen  kifejlett  nyavalyákká  érnek. 

E szerint  a tüdövész  Cgümőkór),  melly  görvélyes 
szülőktől  származott  egyéneket  támad  meg,  nem  előbb 
mutatkozik,  mint  a serdülés  szakában-^),  azaz  ez  életszak- 
tól kezdve,  a férükór  hanyatlásáig. 

Ez  anyagi  változások  mellett  a szellemiek  még  föltü- 
nöbbek.  A serdülésszakig  a természet  mást  nem  tesz, 
mint  csak  testi  fejlődését  az  egyénnek.  A gyermek  ész- 
tehetsége csupán  a maga  feltartására  szorított,  magáért 
él,  énjén  kívüli  érdeke  semmi  nincsen.  A serdülés  szaká- 
val uj  élet  támadt.  A nemzés  életművei,  mellyek  eddig 
hatalomtalan  álomban  szenderegtek,  életre  ébrednek;  sem- 
miségük helyébe  nagyszerű  munkásság  lép  azon  befolyás 
által,  mellyet  az  egész  életmüvezetre,  főként  pedig  az 
agyra,  mint  az  észtehetség  életművére  gyakorolnak.  Ez 
életművek  uj  működése,  uj  szükségeket,  uj  érzelmeket,  s 
az  eszmék  uj  seregét  vonja  maga  után.  Az  ifjúra  néz- 
ve a természetben  minden  megváltozik,  a tárgyak,  mely- 
lyek  öt  környezik,  előtte  más  alakban  tűnnek  fel,  képzelő 
tehetsége  az  ekkorig  hatástalan,  lánczait  megtörve,  uj 
irányt  nyer,  varázstükrében  az  ifjú  előtt  minden  meg- 
szépül, nagygyá  lesz  és  lelkesül.  Ez  azon  pillanat,  melly- 
ben  az  ember  uj  életre  születik;  és  mint  a gyermeknél 
minden  figyelem  csak  magára  és  magában  központosul : 
úgy  az  ifjúnál  minden  magánkivül ; önlétérőli  érzelme 
többé  neki  nem  elég,  ő élni  akar  mindenben,  mi  őt  kör- 

*3  A görvély-  és  gümökórok  ugyanazonosságát  legjelesebb  or- 
vosok állítják.  Jlegjegyezui  itt  ez  állítás  igazságára  annyit  akarok, 
hogy  ezen  eszme  a különbüz,ö  életszak  különböző  nyavalyáiról  fölví- 
lágosítást  nyújt,  miért  ugyanazon  kór  a gyermekkorszakban  más  élet- 
műveket támad  meg,  másokat  ismét  a serdülés  szakában.  Scrophel- 
sucht  die  Tuberculosis  dér  Kindheit;  Tuberkelsncht  die  Scrophel- 
sucht  des  Jünglings-  und  Manncsallcrs  isi.  Canstatt. 

nyezi.  Itt  kezdődik  n társas  élet,  s ezzel  születnek  az 
ifjúkor  ezer  szenvedélyei.  Az  ifjú  mindig  uj  kívánságok- 
tól ég , küzd  azokért , ő nyerni  akar  bármi  áron.  Már  e 
vágyak  — vagy  a ki  nem  elégithetés  akadályai,  — vagy 
az  agyra  történt  felette  élénk  inger  által  felmagasul ván : 
— az  ész  határán  túl  léphetnek , s előállhat  az  őrültség. 
És  ez  azon  életszak,  mellyben  az  öröklött  őrültség  azon 
neme  szokott  megjelenni,  melly  a gyönyörök  élvezése 
eszméivel  tépelődik ; ez  az,  mellyben  a nőnemnél  a méh- 
kór  legelső  jelei  föltűnnek,  azon  kórnak,  mellynek  léte 
legnagyobb  mértékben  a méhállapotától  függ. 

A férfikórban  az  izomrendszer  éri  el  legnagyobb  ki- 
fejlődési fokát,  s mi  látjuk  ez  életszakban  feltűnni  azon 
kórokat,  mellyeknek  fószékük  az  izomrendszer-  és  izesü- 
lésekben  van;  miilyenek  a köszvény,  csúz. 

Az  életművek  közül  a has  — különösen  pedig  a g'yo- 
raortáj  életművei  lévén  ez  életszakban  a kifejlődés  leg- 
nagyobb fokán  : az  ember  mind  anyagi,  mind  szellemi 
változásai  ezen  központból  erednek.  Sötétek  és  undoritók 
ez  életszak  szenvedélyei:  gyülölség,  harag,  boszúvágy, 
hivatal-,  vagyonutáni  féktelen  vonzalom,  bizalmatlanság 
és  házigondok  jutnak  a féríikornak  osztájul.  Ez  életszak- 
baii  jelenti  magát  a rászt-  és  komolykór,  s az  öröklött 
téboly  azon  neme,  melly  sötét  képekkel,  nagyravágyás 
kínos  eszméjével  foglalkozik. 

Az  említett  életművek  kifejlödési  foka  a nőnemnél  sok- 
kal korlátoltabb,  és  minthogy  sajátszerü  testalkatuknál  fog- 
va életük  mintegy  hosszú  ifjúságban  folyik  le  ; ritkán  es- 
nek zsákmányul  azon  nyavalyáknak,  mellyek  a férfikornak 
tulajdonai;  egyedüli  szenvedélyük  csaknem  kizárólag  a 
szerelem,  melly  őket  tcbolyodásig  viheti.  Ezen  ifjúkori 
szenvedély  a nőknél  tömérdek  alakban  mutatkozva , nyú- 
lik át  az  élet  csaknem  végső  hanyatlásáig. 


19 


Küs»vény  a nőnemet  igen  ritkán  bántja,  s ha  ez  meg- 
esik, erős  s férfias  alkatú  egymiket  támad  meg.  Ezt  lát- 
juk a heréiteknél  iSj  kiknél  a műtét  áltál  az  izomrendszer 
gyengesége,  s mintegy  női  állapot  hozatilc  elő.  Gyerme- 
kek hasonlóul  a serdülés  koráig  e nyavalyától  mentek. — 
Puer  non  laborat  podagra  ante  veneris  usura  (Hypp.  Aph. 
30.  sect.  5.) 

A férfiszak  vége  felé  az  aggkor  beálltával  a viszér- 
edényrendszer  nyer  előluralkodást  azáltal,  hogy  a visze- 
rek  öblösebbek,  tágasabbak  lesznek.  De  ez  öblösség  in- 
kább erőmüves  feszitésnek,  mint  cletmüvezeti  kifejlődés- 
nek eredménye.  Ugyanis , az  élet  e szakában  az  egész 
éleímüvezet  gyengülvén,  lassanként  teljes  összeromlásnak 
megy  eleibe;  a lágy  részek  kezdenek  kiaszni,  ezáltal  a 
viszerek  is  rugékonyságukat  vesztve,  a vér  oldalas  nyo- 
másának — melly  súlya  ellenére  fölfelé  törekszik  — tar- 
toznak engedni. 

Ezen  életmüves  változás  az  aggkor  természetes  kö- 
vetkezménye leven,  főként  figyelemre  méltó  az  agyvelóre 
nézve,  melly  elaszik  annyira,  hogy  többé  az  ót  környező 
koponyaüreget  betölteni  nem  képes : s jegyezzük  jól  meg, 
hogy  e változás  az , melly  a gutaütésre  főfő  előkészítő 
okul  szolgál,  innen  magyarázható,  hogy  e veszélyes  kór 
ez  életszakban  olly  mindennapi ; megemlítendő  még  a vér- 
nek föfelé  való  rohama  az  emésztés  munkája  alatt,  főként 
azoknál,  kik  bor-  és  szeszes  italokkal  visszaélnek ; melly- 
ből  magyarázható,  hogy  a nagyehetők,  különösen  pedig  a 
részegesek,  ha  hajlott  életkorra  jutnak,  legtöbbnyire  guta- 
ütés által  vesznek  el. 

A gutaütéses  küleményt  jellemző  vonások  a követke- 
zők : terjedelmes  fő , vérmes  arcz,  kurta  nyak,  izmos  test- 
alkat (^un  certain  embonpoint),  kemény  teljes  érütés,  ha- 
ragravaló  nagy  ingerlékenység. 

A miket  a gutaütésról  elmondánk,  ugyanazt  kell  a 
szélhüdésröl  is  tartani,  melly  amannak  rendes  követője 
szokott  lenni. 

A többi  öröklött  kórok,  mellyeket  emliténk,  szorosan 
egyik  vagy  másik  életszakhoz  nincsenek  kötve ; megjegy- 
zendő azonban,  hogy  a kőkemes  és  rákos  bántalmak  leg- 
inkább a férfi-  és  aggkorban  mutatkoznak,  főleg  a nő- 
nemnél. Mi  az  oka  ez  összeesésnek,  nem  tudjuk;  a nő- 
nemnél talán  a havi  vérzés  kimaradása  nyújt  némi  világot. 

A szív  életmüves  bajai  életszakhoz  hasonlóul  nincse- 
nek kötve : az  élet  azon  szakában , hol  a szerelem  gyö- 
nyöre a lélek  élénk,  vigszomoru  bántalmai  hathatós  be- 
folyást gyakorolnak  ez  életműre,  e kórok  előállása  leg- 
gyakoribb. 

MÁSODIK  RÉSZ. 

Hogy  származnak  az  öröklött  hajlamok? 
vagy  mimódon  lesznek  a nyavalyák  örö- 
kölhető kké? 

Kétségen  Idvül  az  első  emberek  egészségeseknek  szü- 
lettek s kezdetben  csak  csekélyszámu  nyavalyáknak  vol- 
tak alávetve  , de  a művelődés  szükségeinket  szaporítván, 
bennünket  számtalan  olly  körülmények  közé  helyezett, 
mellyek  az  életmüvezetre  hatalmas  befolyást  gyakorlanak. 
A nyavalyák  száma  időről  időre  szaporodott.  Az  első  em- 
berek betegségei  rövidek  s leginkább  forrok  (acuti)  va- 
lának,  mellyeket  vagy  a légkór  hirtelen  változása,  vagy 
más  történetes  okok  támaszthattak,  egyszerű  életmódjok  mel- 
lett semmi  ok  nem  volt,  melly  nálluk  korhajlamot  hozhatott 
volna  létre.  Ellenkezőleg  kelle  történni  a civilizált  világ 
embereinél ; tömérdek  ártalmas  okoknak  szüntelen  kitetet- 
ve , nyavalyáik  számának  sokasodni  kellett ; s a mint  e 

kórokok  nagy  része  láss  de  fulytonos  behatást  gyakor- 
lánívk  az  életmüvezetre,  — mélyen  gyökeredző  kórhajla- 
mokat hozának  azok  elő,  mellyek  lassú  képezfetésök  ál- 
tal az  életmüvezettel  magokat  mintegy  ugyanazonositván, 
alkalmasokká  lettek  arra,  hogy  a nemzés  által  az  utódok- 
kal közöltethessenek. 

E szerint,  mivel  minden  kór  kifejlésére,  akár  miilyen 
természetű  legyen  az,  megkivántatik  valamelly  előkészítő 
ok  jelenléte,  melly  a mondottak  szerint  nem  más,  mint  bi- 
zonyos életmüves  hajlam',  következik,  hogy  e hajlam,  melly 
anyagi  vagy  szellemi  okok  által  jött  létre,  s melly  kórokok 
akár  befolyásuk  nagysága , akár  folytonosságuk  által  ha- 
lottak mélyen  az  életmüvezetre,  s azt  bizonyos  tekintet- 
ben megváltoztatták,  — következik,  mondom,  hogy  e haj- 
lam az  egyénnek  mintegy  válhatatlan  részévé  tartozik 
lenni,  s következőleg  képes  arra,  hogy  örökölhető  legyen 
épen  úgy,  mint  a vérmérsékmény , mint  az  ellenszenvek 
minden  nemei. 

Mimódon  képzelhető  a betegségek  átszármaztatása? 
vagy  más  szókkal:  hogy  lehet  gondolni  a kórhajlamok 
örökölhetését  ? E kérdés  a nemzés  nagy  eszméjével  van 
lenyeges  kapcsolatban , s annak  szerencsés  megfejtése 
feltételezi  tökéletes  tudását  annak,  mi  a fogamzás  pilla- 
natában történik.  Azonban  a nemzésrőli  eszmék  mind  tö- 
kéletlenek, a vélemények  roppant  sokasága,  mellyet  az 
emberi  ész  e működésről  teremtett  — mellyek  közül  egyik 
mint  a másik  a tökéletlenség  bélyegét  viseli  — , egy  ál- 
talában nem  elegendő  arra,  hogy  az  átszármaztatás  ideá- 
ját kifejtse : czelszerünek  hisszük  mindazáltal,  hogy  e vé- 
lemények közül  egyet  előadjunk,  melly  szerint  mi  e tárgy- 
roli  nézetünket  akarjuk  magyarázni;  s ez  ebben  áll:  min- 
den eletmüves  testek  fogamzott  magból  származnak.  E 
mag  az  élet  minden  szakában  nem  alkalmas  arra,  hogy 
megfogamzék,  hanem  csak  akkor,  midőn  az  egyén,  melly- 

hez  léte  kötve  van,  a tökély  egy  bizonyos  lépcsőjét  el- 
érte ; és  az  élet  e bizonyos  szaka  lejártával  a mag  termö- 
dése  vagy  megszűnik,  vagy  a meglévő  fogamzásra  al- 
kalmatlan lesz. 

A mag,  mellyből  az  életmüves  test  ered , magában 
foglalja  minden  kellő  parányait  (lineamens)  azon  életmű- 
veknek, mellyek  egy  élő  lényt  alkotnak,  de  a magnak  mind- 
addig, mig  meg  nem  fogamzott,  nincs  más,  mint  az  egyén 
általános  életéveli  közös  élete. 

A fogamzás  által  uj  elemet  nyer,  azon  erőt  t.  i., 
melly  által  az  egy  magánálló  életre  kelhet,  melly  az  egyén 
közös  életétől  egészen  elkűlönzött.  Ez  önálló  élet  létesí- 
tésére más  szüksége  nincs,  mint  olly  körülmények  közé 
való  helyeztetése,  mellyek  kifejlésének  kedveznek.  E vég- 
re renddé  a természet  a rejlés  szakot  Ci«cubatio).  S igy 
a mag  a fogamzás  előtt  nem  egyéb,  mint  önéletnélküli 
életmüves  test,  azután  önéletnélküli  életműves  test  ugyan, 
de  mellyben  az  erő  megvan , melly  áltál  önéletre  kelhet : 
életmüves  élő  lénynyé  azonban  csak  a rejlés  által  lehet 
és  leszen  ; a rejlés  által  nyeri  az  élhetés  kellő  eszközeit 
épen  úgy,  mint  a fogamzás  által  az  erőt  az  életre. 

Illy  szempontból  tekintve  a nemzés  eszméjét,  a kórok 
örökölhetését  felfogni  most  könnyebb  leend.  Ugyanis  ab- 
ból, hogy  valamelly  egyén  nemzésre  alkalmas  nem  előbb 
leend , hanem  akkor,  midőn  életmüvezeti  szerkezete  a tö- 
kély bizonyos  lépcsőjére  feljutott:  következik,  hogy  e 
működésre  az  életművek  egyetemes  hozzájárulása  kíván- 
tatik meg,  és  hogy  igy  a terménynek,  melly  ekkint  elő- 
áll, az  egész  életmüvezetség  bélyegét  magán  kell  hor- 
dozni , vagy  más  szókkal : el  kell  neki  fogadni  mindazon 
életművek  behatását,  mellyek  termésére  s jelenlegi  ele- 
iére befolyással  vágynak.  És  most  megfogható , hogy 
mint  egyrészről  a magnak  részesülni  kell  azon  egyed  elct- 
müves  természetében,  mellyből  a mag  eredetet  veszi:  úgy 

másrészről  az  elem,  melly  a magol  élővé  (eszi,  a mondott 
oknál  fogva  szükség,  hogy  hirjon  azon  erővel,  melly  ál- 
tal a mag  eredeti  állapotján  változást  hozzon  elő,  ügyi 
hogy  ollynemü  életmű  vés  hajlam  bélyegét  nyomja  arra, 
miilyen  van  az  egyénnél,  ki  ez  elemet  szolgáltatja. 

A mondottakból  következik,  hogy  a szülök  a kórhaj- 
lamokat utódaikba  átszármaztathafják,  — hogy  e hatalom 
közös  apával  és  anyával,  úgy  azonban,  hogy  azon  nya- 
valyák, mellyek  az  anyától  származottak,  rendszerint  mé- 
lyebben gyökeredzők  — azon  viszonynál  fogva , melly 
az  anya  és  fogamzott  mag  között  jelen  van  mind  a ter- 
hesség — mind  a szoptatás  alatt  a születés  után. 


HARMADIK  RÉSZ. 

Az  öröklött  kórhajlamokat  lerontó  mó- 
dokról. 

Azon  kevés  eszközök  közül , mellyek  minket  e nagy 
czélunk  eléréséhez  segítenek,  elsőnek  és  leghatalmasabb- 
nak a nöszülést  tekintjük.  A világ  tudja,  hogy  e szerződés 
milly  befolyással  van  a gyermekek  anyagi  és  szellemi  életére. 
A nemzés  egyedül  elegendő  arra,  hogy  az  ember  physi- 
cai  és  erkölcsi  léte  tökéletesitessék  vagy  elaljasuljon,  mint 
ezt  a házi  állatok  különböző  fajainál  láthatjuk.  E szerint 
első  feladat  az  leszen,  hogy  választassék  olly  házastárs, 
kinek  alkata  és  természete  vagy  igen  különböző , vagy 
épen  ellentétben  álló  azon  egyénével , ki  nőszülni  akar- 
ván, egy  vagy  más  kórhajlamot  hord  magában,  p.  o.  gör- 
vélyes  egyén  keressen  magának  olly  társat,  kinek  testal- 
kata száraz,  izmos.  Szerintünk  az  epés  (temp.  cholericum) 
és  véres-epés  (t.  sanguineo  - cholericum)  mérsékmények 
legalkalmasabbak  megtörni,  sőt  lerontani  a görvélyes  haj- 
lamot, melly  leginkább,  s majdnem  kizárólag  nyákos 

inérsékményüek  tulajdona  szokott  lenni.  Azon  egyén,  ki 
olly  csaJádbóI  veszi  származását,  mellynél  a tébolyra  való 
hajlam  otthonos,  válasszon  magának  olly  családból  társat, 
melly  erkölcsi  józanságáról,  szenvedélyekíőli  mentességé- 
ről ismeretes.  Melly  elmondott  elvhez  szoros  figyelemmel 
ragaszkodva,  eljő  az  idő,  mellyben  az  onokák  kitisztulva, 
minden  életmüves  kórhajlamoktól  testben  és  lélekben  ép 
nemzedéknek  lesznek  törzsökévé. 

Második  eszköz,  mellyet  czélszerüen  alkalmazva  sike- 
resnek hiszünk  és  ajánlunk : az  egyénnek  olly  körülmények 
közé  helyezése,  mellyek  az  egyén  természetét  és  alkatát 
megváltoztatni  képesek.  E szerint  azon  okokat,  menyek- 
nek befolyása  alatt  a kór  apáinál  kifejlett,  tartozik  eltá- 
voztatni;  tehát  hagyja  el  a helyet,  tartományt,  éghajlatot, 
hol  született  és  élt;  változtassa  meg  az  életmódot,  mely- 
lyet  eddig  viselt;  étele,  itala,  ruházata,  nyugalom  órája, 
kelése,  fekvése  ; mind  változást  szenvedjenek.  P.  o.  egy 
görvélycs  egyed,  kinél  a szivacsos  külemény  előkelő,  a 
hideg  és  nedves  hont  elhagyva,  menjen  meleg  éghajlat 
alá,  hol  a lég  tiszta,  száraz.  Éljen  husnemü  felváltva, 
fűszeres  növényételekkel;  itala  legyen  a lankadó  állati 
életet  mérsékesen  ösztönző,  p.  o.  jó  bor,  fűszeres  keserű 
szerekkel  ellátott;  feküdjék  jókor,  keljen  fel  borán;  ajánl- 
juk a gyakori  testmozgást,  ha  lehet,  mindig  szabad  le- 
vegőben; az  elme  legyen  elfoglalva,  de  hosszú,  kimerítő 
észmunkát  kerüljön;  használjon  természeti  fürdőket,  p.  o. 
forrás  hideg  fürdőket;  a háziak  nem  igen  ajánlhatók. 
Minden  esetben  a fürdőbeni  maradása  csak  addig  legyen, 
mig  az  neki  jólesik.  Testén  szeszes  és  fűszeres,  máskor 
száraz  dörzsöléseket  tegyen.  Agya  se  puha,  se  kemény 
ne  legyen.  Lelki  gondot,  bánatot  s mindennemű  kihágásokat 
kerüljön  ; ruházata  könnyű,  de  meleg  legyen  sat. 

Harmadik  eszköz,  mellynek  alkalmazását  czélszerünek 
tartjuk,  a következőből  áll:  tudjuk,  hogy  a magzat  az 

anyaméhben  közvetlen  kapcsolatban  áll  az  anyával,  — az 
anya  az,  kitől  a magzat  a vért,  egyedüli  tápszerét,  s igy 
életét  is  veszi.  E legbensöbb  kapcsolat  egyik  legalkalma- 
sabb módot  nyújtja  nekünk  arra,  hogy  a magzatnál  — 
ki  most  legfogékonyabb,  hogy  nála  életmüves  változás  ho- 
zassék  elő  — alkalmazzuk  azon  eszközöket,  mellyek  az 
öröklött  kórokat  lerontani  képesek. 

A magzatra  eleinte  közvetlen  nem  hathatunk;  az  anya 
az,  kire  hatnunk  kell ; ő az,  kinél  kellő  változást  hozván 
elő,  kellő  változást  szenved  a magzat  is.  E tevés,  mely- 
lyet  az  anya  fölött  gyakorlunk,  felette  nagy  hasznú,  fő- 
ként akkor,  ha  ő az,  kitől  a magzat  a kórhajlamot  vette, 
mint  szinte  akkor  is,  midőn  a kórkészség  az  atyától  örök- 
lött ugyan,  de  az  anyának  is  olly  alkata  van,  melly  an- 
nak előállására  kedvező  befolyással  van. 

Mit  kell  itt  tenni?  az  olvasót  oda  utasítjuk,  hol  feljebb 
elmondánk  a módot,  melly  az  egyén  alkatát  és  természe- 
tét megváltoztatni  képes.  Értelmes  orvos  fogja  tudni  al- 
kalmazni azon  szabályokat,  mellyeknek  majd  a szüle  sa- 
ját alkatához,  majd  azon  életmüves  hajlam  természetéhez 
irányzottaknak  kell  lenni,  mellyet  az  orvos  megismer, 
hogy  a nemzés  által  közöltetett  a magzattal. 

A gyermek  világra  jővén,  közvetlen  úton  is  hozzá- 
férhetünk, — az  újszülött  viaszként  hajló  jobbra  és  bal- 
ra; — nincs  másról  szó,  mint  ismerni  azon  eszközt, 
mellyet  alkalmaznunk  kell. 

Ha  az  anya  az,  kitől  a magzat  a kórhajlamot  öröklé, 
vagy  az  atyától  nyerte  ugyan,  de  az  anya  alkata  is  olly- 
nemü , melly  annak  kifejlését  elősegíti : rendeltessék  a 
gyermek  mellé  olly  dajka,  kinek  természete  és  alkata  épen 
ellentétben  van  a kórban  szenvedő  szülőkével,  s egyszers- 
mind az  őket  környező  tárgyakat  úgy  kell  intéznünk,  melly 
a gyermek  életmüvezeti  szerkezetét  eredeti  állapotából  le- 
hetőleg kivetkőztél!,  — ismételjük,  hogy  az  őket  környező 

tárgyakat  — mivel  a tej  az  első  életszakban  szinte  kizá- 
rólagi  tápszere  a gyermeknek,  nemcsak  a dajka  saját  al- 
kata bélyegét  viseli,  hanem  még  azon  életmódét  is,  mely- 
lyet  az  a szoptatás  alatt  követ;  p.  o.  ha  egy  gyermek 
görvélykórt  öröklött  az  atyától,  az  anya  meg  szőke  és 
nyákos  mérsékményü : a választandó  dajka  legyen  barna, 
száraz  testalkatú,  s a dajka  a gyermekkel  együtt  tétessék 
olly  körülmények  közé,  mellyeket  fölebb  elmondánk , hogy 
képesek  megelőzni  azon  kórkészség  kifejtését,  mellyről 
szó  van.  Majdan,  midőn  a gyermek  az  emlőtől  elválasz- 
tatik,  nála  ugyanazon  életszabály  folytatandó,  melly  a 
dajka  eleibe  volt  Írva,  s folytatni  kell  azt  a felserdülés 
időszakáig,  sőt  tovább  is , mig  t.  i.  annak  czélszerüségé- 
röl  az  ember  meg  van  győződve  sat. 


NEGYEDIK  RÉSZ. 

A kórhajlamoknak  nyilvános  kórokká 
való  kifejlődését  gátló  eszközökről. 

Mivel  nincs  mindig  hatalmunkban  az  öröklött  kórhaj- 
lamokuak  kiirthatása,  vagy  azért,  mert  az  felette  nagy- 
fokú, vagy  mert  jókor  e munkához  fogni  alkalmunk  nem 
volt : illyenkor  teendőül  fenmarad  nekünk  az,  hogy  a kór- 
hajlamoknak nyilvános  kórokká  való  fejlődését  akadályoz- 
zuk meg. 

Föntebb  mondánk,  hogy  kétnemű  kórokok  összejötté 
szükséges  arra,  hogy  betegség  álljon  elő,  t.  i.  elükészitők, 
mellyek  nem  más,  mint  egy  bizonyos  élelmüves  állapotot 
jelentnek,  melly  öröklött  vagy  szerzett,  idült  vagy  forró; 
és  támasztok  mindazon  tárgyak,  mellyek  kisebb  nagyobb 
befolyást  gyakorolnak  az  életmúségre.  Tehát  midőn  az 
emlitett  éietmüves  állapotot  fmelly  az  előkészítő  okot  te- 
szi) lerontani  nincs  tehetségünkben ; igyekezni  kell  elta- 

volitani  mindazon  befolyásokat,  mellyek  a nyavalya  elö- 
hozására  alkalmasak;  más  szókkal  : kik  az  öröklött  kórok 
csiráját  magokban  hordják,  — éljenek  olly  körülmények 
között,  mellyek  épen  nem  képesek  arra,  hogy  a bennök 
lappangó  kórszunyt  nyilvános  kórrá  fejtsék  ki.  Lássunk 
nehány  példákat  e végre. 

A legfélelraesebb  kór  kétségkívül  a gümőkór  lévén, 
erről  terjedelmesebben  értekezni  nem  lesz  czélszerütlen. 

A hely,  hol  a gümőkóros  egyén  tartózkodik,  kétség 
kívül  a legnagyobb  befolyással  bir , s alkalmas  időbeni 
helyváltoztatás  sok  tüdővészben  szenvedőknek  gyógyulást 
hozna;  szerencsétlenségre  azonban  illy  betegek  erre  ma- 
gokat csak  akkor  határozzák,  midőn  többé  gyógyulásra 
remény  nincs. 

London,  Marseille  s Paris  a tüdővész  kifejtésére  a leg- 
alkalmasabb helyek,  mellyekben  % része  a holtaknak 
gümokórban , nevezetesen  pedig  tüdővészben  vesz  el.  A 
világ  minden  ismert  részeiből  vágynak  e részben  adatok ; 
hazánkban  — legalább  tudtomra  — hiányzanak.  Éghajla- 
tunk magyar  lakóira  rósz  hatást  e kórtekintetében  nem  gya- 
korol: Így  ismerem  szülőföldemet  (Kecskemét,^,  mellynek 
magyar,  kévés  tót  és  sok  izraelita  lakói  e kórtól  elég 
mentesek.  Nem  úgy  a görögök,  kiknek  szépapáik,  a sze- 
líd Göröghon  szülötti,  ép,  erős  testalkattal  telepedtek  le  e 
helyen,  oiiokáik  meglepő  számmal  görvélykórosok,  később 
a gümőkór  áldozativá  lesznek. 

Orvosok  Itália  szelíd  éghajlatát  szokták  javasolni  gyak- 
ran minden  utasítás  nélkül,  holott  Itália  minden  része  szinte 
nem  alkalmas  e kórban  szenvedő  egyéneknek ; Genua,  Flo- 
rencz  veszélyesek,  Romábani  tartózkodás  ellenben  felette 
üdvös , főként  e kór  elsőszakában.  Kinek  tehetségében  áll, 
ajánljuk  a következőt.  Oszhó  elején  menjen  Romába,  s töltse 
ott  a telet , tavaszhó  utolján  utazza  át  Schweizot,  a nyár 
véget  pedig  Lucca  vagy  Sienában  töltheti  el. 

Éptaiii  tekinteíben  ajánljuk  a következő  szabályokat.  Ha 
a gümők  képződése  visszahatás  jelenségeivel  van  kapcso- 
latban, akkor  szelid  csendes  életmódot  ajánlunk,  melly  a 
beteget  ne  gyengítse.  Mindenek  fölött  áll  a téj  , de  melly 
nem  minden  körülmények  között  adható.  Mondják,  hogy  az 
asszonytéj  leghatósb,  de  ez  bebizonyítva  nincs;  időnkben 
a szamártejet  legtöbbre  becsülik  könnyű  emészthetősége 
miatt;  mások  a kecsketejet  ajánlják,  sat.  Mi  úgy  hisszük, 
hogy  kissé  vízzel  feleresztett  tehéntéjjel  csak  oda  érünk. 
Savóval!  élésnél  a mezei  lég-  s a bizodalom  legtöbbet  hasz- 
nál. 

Tápszerül  ajánljuk  a fris  zöldségeket,  gyümölcsöket,  a 
gyengébb  húsnemeket  sat.,  mellyek,  ha  lehet,  mindig  a be- 
tegétvágya szerint  készítendők.  Szoros  diaeta  alá  fogni  soha 
sem  kell  az  illy  beteget,  melly  az  ő halálát  csak  siettetné. 
Italnak  a czukros  vagy  tiszta  víz  legjobb;  az  első  időszak- 
ban könnyű  gyenge  ser  használhat  sat. 

Czélszerü  intézkedés  sehol  többet  nem  tehet,  mint  az 
őrültségre  való  hajlamnak  nyilvános  korrá  fejlése  gátlásában. 
Ajánljuk  e végre  hogy  illy  egyének  óvakodjanak  mindazok- 
tól, mellyek  a vágyakat  felmagasztalják,  boszúra  ingerelnek 
vagy  a szenvedélyeket  felköltik;  éljenek  józan,  rendes  életet. 
Az  értelmi  tehetség  kifejlése  legyen  náluk  középszerű,  — 
úgy  azonban,  hogy  az  észtehetség  azon  neme,  .mellynek 
természete  némileg  ellentétben  van  azzal , mellynek  felma- 
gasztaltsága  következtében  állott  elő  a tébolykór,  — foly- 
tonos gyakorlat  által  a többiek  fölött  nagyobb  erőre  emelen- 
dő. Ha  az  egyén  száraz  alkatú,  fürdők,  olvasztó  italok,  édes 
enyhítő  tápszerek  sikerrel  munkálnak  a kór  kifejlése  aka- 
dályozására. Ha  véres  mérsékményü,  s gyakori  vérzések^ 
nek  van  alávetve,  szükség,  hogy  azok  fentartassanak  s elő- 
hozassanak akkor  , ha  megálltak  vagy  elnyomattak  volna. 
Minden  esetben  pedig  gondosan  kerülendő  azon  okok  beha- 
tása, mellyek  főfelé  való  tolulást  okoznának;  ez  okért  a fő 

nagyon  befödve  soha  ne  legyen , a lábak  mindig  melegben, 
a gyomor  mindig  szabadon  legyen.  Hevitö  életmód,  szeszes 
iíalokkali  élés  ingerük  az  agyat,  melly  az  okért,  mintáz  örök- 
lött téboly  kifejlését  elösegitő  ok,  főként  távoztatandó.  Az 
utazás  gyakran  felette  hasznos ; fürdők,  gyengítő  hashajtó 
italok,  szabadban!  testmozgás,  mértékes  életmód;  ezek  a 
legjobb  eszközök  a komoly  és  mélakórok  kifejlését  megaka- 
dályozók  sat. 

^ 

A kórhajlamok  nyilvános  kórokká  fejivén  ki,  azoknak 
orvoslata  éppen  az,  a mi  a történetesen  származott  betegsé- 
geké ^ hogy  azonban  a gyógyítás  sokkal  nehezebb  , a gyó- 
gyulási idő  sokkal  huzamosabb,  s a kórkimenete  kétesebb, 
mindenki  fogja  tudni,  ki  emlékezni  akar  azokra,  mellyeket 
feljebb  az  öröklött  kórok  és  kórhajlamok  okairól  elmondtunk. 

Tbeses  dcfendendae- 


1.  Morbi  haereditarii  non  proveniunt  ex  viro  via  genera- 
tionis  transmisso,  séd  e certa  dispositione  organica, 
qiiam  infantes  a siiis  parentibus  recipiunt. 

2.  Receptivitas  pro  contagio  syphilitico  solum  organismo 

biimano  est  propria.  S c h ö n 1 e i n. 

3.  Scrophulosis  est  tuberculosis  infantiae , et  tuberciilosís 
est  scrophulosis  aetatis  juvenilis  et  virilis.  Cans  tatt. 

4.  Tuberculosis  nunquam  est  morbus  topicus , séd  semper 

universalis.  S a u e r. 

5.  Empliysema  pulmonum  supponit  immunitatem  hujus  or- 

gani  a tuberculis.  Z e h e t in  e y e r. 

6.  Contra  inorbum  specificum  remedium  quaerere  specifi- 

cuin  non  est  absonum.  A n d r a 1. 

7.  Maxima  copia  astlimatum  vitio  cordis  organico  sufful- 

citur.  S a u e r. 

8.  Degenerationes  carcinomatosae  nunquam  sunt  producta 
localis  cujusdem  affectionis. 

9.  Praxis  medica  nosocomialis  urbana  et  ruralis  plurimum 

inter  se  diíFerunt. 

